Greenpeace ei petä. Radikaali ympäristölobbaaja vaati torstaina Suomen hallitusta hätäistuntoon ”hiilinielun romahtamisen” takia. Järjestö viittasi Tilastokeskuksen lukuihin viime vuoden hakkuista, jotka nousivat hyvässä suhdanteessa ennätykseen – 78,2 miljoonaan kuutioon. Greenpeacen maajohtaja Sini ­Harkki piti tietoa ”karmeana”.

Viestinnässään Greenpeace myy harhakuvaa ja sekoittaa tahallaan kansalaisten käsitystä metsätaloudesta. Ennätys­hakkuut jäivät selvästi alle 82 miljoonan kuution kestävyysrajan. Metsät olivat vahva nielu, sillä lisäpuustoa niihin kertyi yli 30 miljoonaa kuutiota. Hakkuiden ansiosta metsä kasvaa jatkossakin. Ilman hakkuita ero fossiilitaloudesta on mahdoton.